

 **REPUBLICA MOLDOVA  CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

 **DECIZIE nr. 3/13**

din 25 mai 2017

 **”Cu privire la rectificarea bugetului**

 **raional pentru anul 2017”**

 Examinând demersurile înaintate la Consiliului raional de Direcţia Generală Educaţie, administrația Gimnaziului Inești şi Verejeni cu privire la rectificarea bugetului, în conformitate cu art. 26 al Legii nr. 397 din 16.10.2003 cu privire la finanţele publice locale, Ordinul Ministerului Finanțelor nr. 208 din 28.12.2015 cu privire la clasificația bugetară, având în vedere avizul pozitiv al Comisiei consultative pentru problemele de economie buget și finanțe, în temeiul art. art. 43 (1) lit. „b”, 46 (1) al Legii nr. 436-XVI din 28.12.2006, privind Administraţia Publică Locală, Consiliul raional,

**DECIDE:**

1. Se majorează planul de finanțare la partea de venituri și cheltuieli, al bugetului raional, cu sumă totală de 120 (una sută două zeci mii) lei,inclusiv:

- 90,0 mii lei, pentru instituția Gimnaziul Inești, din contul finanțării alocate de către Fondul pentru Eficiență Energetică, în cadrul proiectului „Lucrări de eficientizare a consumului de energie la clădirile Gimnaziului Inești”;

- 15,0 mii lei, pentru Gimnaziul „Nicolae Popa” din s. Verejeni, în calitate de donaţii pentru reparaţia capitală a acoperişului clădirii gimnaziului;

- 15,0 mii lei, pentru tabăra de odihnă Mîndreşti în calitate de taxă pentru arenda taberei susnumite, achitată de AO „LIGHT” din Moldova.

2. Executarea prezentei decizii se pune în seama şefului Direcţiei Finanţe și Directorului Gimnaziului Inești, corespunzător atribuțiilor de funcție.

3. Controlul asupra îndeplinirii prezentei decizii se pune în seama Preşedintelui raionului.

 4. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

 **Preşedintele şedinţei Valentin Vetrilă**

**Secretarul Consiliului raional Sergiu Lazăr**